Blaze7451/Wiki-th-20250601 huggingface dataset:
จันลูกา ซัมบรอตตา

จันลูกา ซัมบรอตตา (Gianluca Zambrotta) เกิดเมื่อวันที่ 19 กุมภาพันธ์ ค.ศ. 1977 ประเทศอิตาลี เป็นนักฟุตบอลตำแหน่งกองหลังฝั่งซ้ายและขวา ส่วนมากจะอยู่ทางซ้ายคอยเติมเกมรุกให้กับทีม 
ซัมบรอตตาเริ่มเล่นฟุตบอลอาชีพครั้งแรกเมื่ออายุ 17 ปี ในปี ค.ศ. 1994 เล่นให้กับสโมสรฟุตบอลโกโม ในบ้านเกิดซึ่งอยู่ในลีกเซเรียบี ซึ่งเขาได้ลงเล่นเพียงแค่ 1 นัดเท่านั้น ในปี ค.ศ. 1995 โกโมตกชั้นไปอยู่เซเรียชิ 1 ซัมบรอตตาก็กลายเป็นตัวหลักของทีมในฤดูกาล 1995-1996 และ 1996-1997 เขาลงสนามไปทั้งหมด 47 นัด ทำได้ 6 ประตู
ในปี ค.ศ. 1997 ซัมบรอตตาได้เล่นในลีกสูงสุดครั้งแรกในเซเรียอา โดยทีมบารีดึงตัวไปร่วมทีมและเป็นกำลังหลักช่วยให้ทีมบารีขึ้นชั้นไปเล่นในเซเรียอาได้สำเร็จ ซัมบรอตตาเล่นทางฝั่งซ้าย และยิงได้ 2 ประตู จากการเล่น 27 นัด ในเกมเซเรียอาครั้งแรกของเขา ในปี ค.ศ. 1999 ซัมบรอตตาติดทีมชาติอิตาลีอายุต่ำกว่า 21 ปี และได้เป็นกัปตันทีมครั้งแรก ในนัดอุ่นครั้งพบกับทีมชาตินอร์เวย์ เขาเป็นผู้เล่นที่ติดทีมชาติคนแรกในรอบ 50 ปีของสโมสรบารี ในฤดูกาล 1998-1999 ซัมบรอตตาได้ลงเล่น 32 นัด ทำได้ 4 ประตู ทำทีมใหญ่อย่างยูเวนตุสสนใจเป็นอย่างมากและได้ยื่นซื้อด้วยค่าต้ว 15.85 ล้านปอนด์
1977
หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:บุคคลจากแคว้นลอมบาร์เดีย
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:นักฟุตบอลในโอลิมปิกฤดูร้อน 2000
หมวดหมู่:ปีกฟุตบอล
นีโกลา เวนโตลา

นิโกลา เวนโตลา (Nicola Ventola)  เกิดเมื่อวันที่ 24 พฤษภาคม ค.ศ.  1978 เป็นนักฟุตบอลเล่นในต่ำแหน่งกองหน้าและเคยติดทีมชาติอิตาลีมาแล้ว แต่ไม่มีโอกาสประเดิมสนามสักที เริ่มเล่นฟุตบอลครั้งแรกกับสโมสรบารีในปี ค.ศ.  1994 ก่อนย้ายไปอตาลันต้า
1978
หมวดหมู่:นักฟุตบอลชาวอิตาลี
หมวดหมู่:บุคคลจากบารี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:นักฟุตบอลในโอลิมปิกฤดูร้อน 2000
มัสซีโม ออดโด

มัสซิโม่ ออดโด  (Massimo Oddo)  เกิดเมื่อวันที่  14 มิถุนายน ค.ศ. 1976 ต่ำแหน่งกองหลังฝั่งขวา ปัจจุบันเล่นให้กับสโมสร เอซี มิลาน ในอิตาลี
1976
หมวดหมู่:นักฟุตบอลชาวอิตาลี
หมวดหมู่:ผู้เล่นในฟุตบอลโลก 2006
หมวดหมู่:บุคคลจากแคว้นอาบรุซโซ
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
อาเลสซันโดร กอสตากูร์ตา

อาเลสซันโดร กอสตากูร์ตา  (Alessandro Costacurta)  เกิดเมื่อวันที่ 24 เมษายน พ.ศ. 2509 ที่เมืองโอราโก้ วาเรเซ่ โดยเล่นตำแหน่งกองหลัง เคยติดทีมชาติอิตาลีและเล่นให้กับสโมสรเอซี มิลาน เพียงสโมสรเดียว ตั้งแต่ปี พ.ศ. 2530 จนถึงปี พ.ศ. 2550 ตั้งแต่ฤดูกาล 2007-08 คอสตาคูร์ตาทำงานร่วมกับเมาโร ทัสซอตติในตำแหน่งผู้ช่วยของคาร์โล อันเชล็อตติ
1966
หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:ผู้เล่นเอซี มิลาน
หมวดหมู่:บุคคลจากแคว้นลอมบาร์เดีย
หมวดหมู่:นักฟุตบอลทีมชาติอิตาลี
องค์การปลดปล่อยสหปัตตานี

องค์การปลดปล่อยสหปัตตานี หรือ พูโล (Patani United Liberation Organization หรือ PULO) ก่อตั้งเมื่อ 22 มกราคม พ.ศ. 2511 โดยตวนกูบีรอ กอตอนีลอ หรือ อดุลย์ ณ วังคราม บัณฑิตจากอินเดีย ได้รวมเพื่อน ๆ จัดตั้งองค์กรนี้ที่ซาอุดิอาระเบีย การดำเนินงานในระยะแรกเน้นการปลุกระดมมวลชนโดยมีกลุ่มเป้าหมายที่ผู้นำศาสนาและผู้นำท้องถิ่น
พูโลจัดตั้งกองกำลังติดอาวุธสำเร็จเมื่อ พ.ศ. 2519 ผู้นำกองกำลังที่สำคัญมีหลายคน เช่น หะยียูโซะ ปากีสถาน และหะยีสะมะแอ ท่าน้ำ มีการส่งเยาวชนไปฝึกวิชาทหารและการก่อวินาศกรรมที่ลิเบียและซีเรีย องค์กรเริ่มมีปัญหาจากการปราบปรามของรัฐและนโยบายใต้ร่มเย็นในช่วงหลัง จน พ.ศ. 2525 จนนำไปสู่การแตกแยกภายในองค์กร

**การแยกตัวเป็นพูโลเก่าและพูโลใหม่**
พ.ศ. 2528 ดร.ฮารง อเมริกา หรือ ฮารง มูเล็ง บังคับให้ตนกูบีรอกอตอนีลาออก หะยีสะมะแอ ท่าน้ำที่อยู่ฝ่านตนกูบีรอไม่พอใจจึงเริ่มมีการแข็งข้อ พ.ศ. 2531 ดร.ฮารงถูกกดดันให้ลาออกจากตำแหน่ง ผลของความขัดแย้งนี้ทำให้หะยีสะมะแอแยกไปจัดตั้งกลุ่มอาบูยาบาลเมื่อ พ.ศ. 2532

**พูโลใหม่**
ดร.ฮารงและหะยีฮาดี บินรอซาลี ได้ปรับองค์กรใหม่เปลี่ยนชื่อและสัญลักษณ์ขององค์กร จน พ.ศ. 2536 หะยีดาโอ๊ะ ท่าน้ำ กับหะยีสะมะแอขัดแย้งกัน หะยีดาโอ๊ะหนุน ดร.ฮารงให้แยกมาจัดตั้งพูโลใหม่เมื่อ พ.ศ. 2538 จน พ.ศ. 2541 พูโลใหม่ประสบปัญหาเมื่อสมาชิกระดับแกนนำหลายคนถูกจับกุมรวมทั้งหะยีดาโอ๊ะ บางส่วนทยอยออกมอบตัว ปัจจุบันการต่อสู้ด้วยอาวุธของพูโลใหม่เหลือไม่มากนัก ส่วนใหญ่อยู่ในเขตจังหวัดนราธิวาสและยะลา กลุ่มนี้อยู่ภายใต้การนำของคณะกรรมการที่มี่จำนวนประมาณ 20 คน มีหะยีฮาดี บินรอซาลี เป็นผู้นำ และไม่มีผู้ใดปรากฏในสื่อมวลชน นอกจากลุกมาน บินลีมา ที่มีฐานเคลื่อนไหวในสวีเดน มีเว็บไซต์เป็นของตนเองคือ pulo.org จากนั้นใด้มีการเปลียนแปลงชื่อเว็บไซต์เป็น www.puloinfo.net

**พูโลเก่า**
กลุ่มของตนกูบีรอได้รับการเรียกขานว่าพูโลเก่าซึ่งแม้กลุ่มของดร.ฮารงจะแยกออกไปแล้ว แต่กลุ่มนี้ก็ยังมีความขัดแย้งภายในอยู่ระหว่างฝ่ายการเมืองและฝ่ายทหาร 

**พูโลผสม**
ในวันที่ 1 พฤษภาคม 2548 พูโลเก่าและใหม่ได้ประชุมและลงมติให้ทั้งสองกลุ่มรวมตัวกันเป็นหนึ่งเดียวอีกครั้ง โดยมีนายกัสตูรี มะห์โกตา ในสวีเดนเป็นโฆษก 

**อ้างอิง**
 publisher=เนชั่นบุกส์ ธันวาคม 2547. 9749697480.

**แหล่งข้อมูลอื่น**
  เว็บไซต์พูโล-  วิเคราะห์พูโล-  พูโลและการก่อการร้าย date=2007-06-05 
หมวดหมู่:ขบวนการแบ่งแยกดินแดนปัตตานี
หมวดหมู่:การก่อการร้ายในประเทศไทย
หมวดหมู่:การก่อการร้ายอิสลาม
หมวดหมู่:องค์การญิฮาด
หมวดหมู่:ความไม่สงบในชายแดนภาคใต้ของประเทศไทย
หมวดหมู่:กลุ่มกบฏในประเทศไทย
หมวดหมู่:องค์การที่ก่อตั้งในปี พ.ศ. 2511
ห้างสรรพสินค้าโรบินสัน

โรบินสัน ไลฟ์สไตล์
ห้างสรรพสินค้าโรบินสัน (Robinson Department Store) เป็นธุรกิจห้างสรรพสินค้าแห่งหนึ่งของ บริษัท เซ็นทรัล รีเทล คอร์ปอเรชั่น จำกัด (มหาชน) ก่อตั้งโดย คุณมานิต อุดมคุณธรรม ซึ่งปัจจุบันเป็นประธานกรรมการบริหาร บริษัท โฮม โปรดั๊กซ์ เซ็นเตอร์ (Homepro) และบริษัทน้ำแร่ 6TY  และ กมลพันธ์ ศิริพรรณพร ในนามของ บริษัท โรบินสัน จำกัด (มหาชน) (บริษัท ห้างสรรพสินค้าโรบินสัน จำกัด (มหาชน) ในอดีต) เริ่มดำเนินธุรกิจในปีพ.ศ. 2522 โดยเปิดสาขาแรกที่สยามสแควร์ จากนั้นเปิดสาขาอย่างต่อเนื่องทั้งในกรุงเทพมหานคร และต่างจังหวัด และได้จดทะเบียนเป็นบริษัทมหาชนในตลาดหลักทรัพย์เมื่อ 3 มกราคม พ.ศ. 2535 ถือว่าเป็นห้างสรรพสินค้าแห่งแรกของไทยที่เข้าจดทะเบียนในตลาดหลักทรัพย์ แต่แล้วบริษัทกลับประสบปัญหาการดำเนินธุรกิจ จึงได้เปิดทางให้ กลุ่มเซ็นทรัล โดยเซ็นทรัล รีเทล คอร์ปอเรชั่น เข้ามาถือหุ้นใหญ่เมื่อปี พ.ศ. 2538 จนกระทั่งใน พ.ศ. 2562 กลุ่มเซ็นทรัลได้ตัดสินใจยื่นคำร้องขอเพิกถอนหลักทรัพย์ของโรบินสัน เพื่อควบรวมกิจการ และให้ เซ็นทรัล รีเทล คอร์ปอเรชัน เข้าสู่ตลาดหลักทรัพย์แทน
ภายหลังการควบรวมกิจการโดยเซ็นทรัลรีเทลใน พ.ศ. 2562 ห้างสรรพสินค้าโรบินสันได้ถูกโอนให้มาอยู่ภายใต้การบริหารของ บริษัท สรรพสินค้าเซ็นทรัล จำกัด หรือห้างสรรพสินค้าเซ็นทรัล ปัจจุบันประกอบธุรกิจทั้งในส่วนห้างสรรพสินค้าภายใต้ชื่อ โรบินสัน และศูนย์การค้าภายใต้ชื่อ "โรบินสัน ไลฟ์สไตล์" มีสาขาในประเทศไทยประกอบด้วยกรุงเทพฯ-ปริมณฑล และ ต่างจังหวัด นอกจากนี้บริษัทฯ ยัง่เปิดให้บริการสาขาในต่างประเทศคือ ประเทศเวียดนาม อีกด้วย

**สาขาของโรบินสัน**
ห้างสรรพสินค้าโรบินสัน สาขาอุบลราชธานี
ห้างสรรพสินค้าโรบินสัน สาขาสมุทรปราการ
เรียงตามวันที่เริ่มเปิดดำเนินการ

**กรุงเทพมหานครและปริมณฑล**

**ภูมิภาค**

**ต่างประเทศ**
หมายเหตุ: โรบินสันใช้ชื่อ "โรบินส์" ในการเปิดสาขาต่างประเทศ

**อดีตสาขาของโรบินสันที่ยุติการดำเนินการ**
เรียงตามวันที่ปิดบริการ

**อ้างอิง**

**แหล่งข้อมูลอื่น**
  Robinson Department Store
*http://robins.listedcompany.com/ date=2012-08-17 
หมวดหมู่:ห้างสรรพสินค้าในประเทศไทย
หมวดหมู่:ห้างสรรพสินค้าในประเทศเวียดนาม
หมวดหมู่:กลุ่มเซ็นทรัล
หมวดหมู่:บริษัทที่ก่อตั้งในปี พ.ศ. 2522
หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย
อะแพชีเอชทีทีพีเซิร์ฟเวอร์

อะแพชีเอชทีทีพีเซิร์ฟเวอร์ (Apache HTTP Server) คือซอฟต์แวร์สำหรับเปิดให้บริการเซิร์ฟเวอร์บนโพรโทคอล HTTP โดยสามารถทำงานได้บนหลายระบบปฏิบัติการ 
ที่มาของชื่อ Apache มาจากกลุ่มคนที่ช่วยสร้างแพตช์ไฟล์สำหรับโครงการ NCSA httpd 1.3 ซึ่งกลายมาเป็นที่มาของชื่อ A PAtCHy server และในอีกความหมายหนึ่งยังกล่าวถึงเผ่าอะแพชีหรืออาปาเช่ ซึ่งเป็นเผ่าอินเดียนแดงที่มีความสามารถในการรบสูง

**ความสามารถ**
การที่อาปาเช่เป็นซอฟต์แวร์ที่อยู่ในลักษณะของ โอเพ่นซอร์ส ที่เปิดให้บุคคลทั่วไปสามารถเข้ามาร่วมพัฒนาส่วนต่างๆ ของอาปาเช่ได้ ซึ่งทำให้เกิดเป็น โมดูล ที่เกิดประโยชน์มากมาย เช่น mod_perl, mod_python หรือ mod_php ซึ่งเป็นโมดูลที่ทำให้อาปาเช่สามารถใช้ประโยชน์ และทำงานร่วมกับภาษาอื่นได้ แทนที่จะเป็นเพียงเซิร์ฟเวอร์ที่ให้บริการเพียงแค่ เอชทีเอ็มแอล อย่างเดียว
นอกจากนี้อาปาเช่เองยังมีความสามารถอื่นๆ ด้วย เช่น การยืนยันตัวบุคคล (mod_auth, mod_access, mod_digest) หรือเพิ่มความปลอดภัยในการสื่อสารผ่าน โพรโทคอล https (mod_ssl) นอกจากนี้ ก็ยังมีโมดูลอื่นๆ ที่ได้รับความนิยมใช้ เช่น mod_vhost ทำให้สามารถสร้างโฮสท์เสมือน www.sample.com, wiki.sample.com, mail.sample.com หรือ www.ilovewiki.org ภายในเครื่องเดียวกันได้ หรือ mod_rewrite เป็นเครื่องมือที่จะช่วยให้ url ของเว็บนั้นอ่านง่ายขึ้น ยกตัวอย่างเช่น จากเดิมต้องอ้างถึงเว็บไซต์แห่งหนึ่งด้วยการพิมพ์  แต่หลังจากใช้ mod_rewrite จะทำให้สั้นลง กลายเป็น  ซึ่งที่อยู่หลังนี้จะขึ้นอยู่กับว่าผู้ดูแลเว็บไซต์ต้องการให้อยู่ในลักษณะใด

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ- A pache webserver คืออะไร
หมวดหมู่:ซอฟต์แวร์ในปี พ.ศ. 2538
หมวดหมู่:ซอฟต์แวร์บนยูนิกซ์
หมวดหมู่:มูลนิธิซอฟต์แวร์อะแพชี
หมวดหมู่:ซอฟต์แวร์เว็บเซิร์ฟเวอร์เสรี
หมวดหมู่:เว็บเซิร์ฟเวอร์
ฟุตบอลชิงแชมป์แห่งชาติอาเซียน 2007

ในการแข่งขันอาเซียนฟุตบอลแชมเปียนชิพ 2006 นี้ได้เริ่มเปลี่ยนชื่อจาก "ไทเกอร์คัพ" เดิม มาเป็น อาเซียนฟุตบอลแชมเปียนชิพขึ้น โดยจะจัดรอบคัดเลือก ระหว่างวันที่ 12 พฤศจิกายน พ.ศ. 2549 และรอบสุดท้ายขึ้นในระหว่างวันที่ 12 มกราคม - 4 กุมภาพันธ์ พ.ศ. 2550 (โดยรอบคัดเลือกแข่งขัน พฤศจิกายน 2549)  ซึ่งประเทศไทยร่วมกับสิงคโปร์เป็นเจ้าภาพ มีประเทศร่วมเข้าแข่งขันทั้งหมด 11 ประเทศ โดย 6 ประเทศ ได้แก่ ไทย พม่า มาเลเซีย เวียดนาม สิงคโปร์ และ อินโดนีเซีย เข้ามารอในรอบสอง ในขณะที่อีก 5 ประเทศ ได้แก่ ลาว, ฟิลิปปินส์, บรูไน (ใช้ทีมแชมป์ภายในประเทศ QAF FC เล่นแทน), ติมอร์ตะวันออก และ กัมพูชา ที่ต้องแข่งขันรอบคัดเลือก โดย ลาว และ ฟิลิปปินส์ ได้ผ่านรอบคัดเลือกมาร่วมแข่งขัน ครบ 8 ทีม

**รอบคัดเลือก**
----

**รอบแบ่งกลุ่ม**

**กลุ่มเอ**
 All matches played in Thailand.- Times listed are UTC+7
----
----

**กลุ่มบี**
 All matches played in สิงคโปร์.- Times listed are UTC+8
----
----

**รอบแพ้คัดออก**
ในรอบนี้จะแข่งขันแบบเหย้า-เยือนแต่จะไม่ใช้กฎประตูทีมเยือน ถ้าผลการแข่งขันเสมอกันจะต่อเวลาพิเศษและดวลลูกโทษ

**รอบรองชนะเลิศ**
เลกแรก
เลกที่สอง
สิงคโปร์ดวลลูกโทษชนะ 5–4 หลังเสมอกัน 2–2
ไทยชนะด้วยผลรวม 2–0

**รอบชิงชนะเลิศ**
เลกแรก
Second Leg
สิงคโปร์ชนะด้วยผลรวม 3–2

**รางวัลพิเศษ**

**ผู้ทำประตู**
10 ประตู- SIN โนะฮ์ อาลัม ชะฮ์
4 ประตู- THA พิพัฒน์ ต้นกันยา- VIE ฟาน ทัญ บิ่ญ
3 ประตู- THA ศรายุทธ ชัยคำดี- VIE เล กง วิญ
2 ประตู- INA อาเต็ป รีซัล- INA ซักตียาวัน ซีนากา- MAS ไฮรุดดิน โอมาร์- SIN ไครุล อัมรี- SIN มูฮัมมัด รีดวน- VIE เหงียน วัน เบี๋ยน
1 ประตู- INA อิลฮัม จายา เกอซูมา- INA ซาเอนัล อารีฟ- LAO Sounthalay Saysoungkham- MAS โมฮัมมัด ฮาร์ดี จาอาฟาร์- MAS เอ็ดดี เฮ็ลมี อับดุล มานัน- MAS โมฮัมมัด นีซารุดดิน ยูซฟ- 1974 ซีตูวี่น- SIN ชะฮ์ริล อีชัก- SIN อีตีมี ดิกสัน- SIN อินดรา ซะฮ์ดิน ดาอุด- SIN ฟะฮ์รูดิน มุซตาฟิช
การทำเข้าประตูตัวเอง- INA ซูปาร์ดี นาซีร์ (ในนัดที่พบกับเวียดนาม)- PHI อันโตน เดล โรซารีโอ (ในนัดที่พบกับมาเลเซีย)

**สถิติทีม**
ตารางแสดงผลงานของทุกทีม
หมวดหมู่:ฟุตบอลชิงแชมป์แห่งชาติอาเซียน
หมวดหมู่:การแข่งขันฟุตบอลนานาชาติที่ประเทศไทยเป็นเจ้าภาพ
หมวดหมู่:ฟุตบอลในประเทศไทยปี พ.ศ. 2550
หมวดหมู่:การแข่งขันกีฬาในกรุงเทพมหานคร
นามแฝง

นามแฝง (Alias, Pseudonym ชื่อปลอม) หมายถึง ชื่อที่ปรุงแต่งหรือตั้งขึ้น เพื่อใช้เรียกแทนชื่อจริงของบุคคลเป็นการส่วนตัว บางครั้งนามแฝงสามารถใช้อ้างถึงบุคคลในทางกฎหมายได้ บุคคลที่มีชื่อเสียงบางคนอาจใช้นามแฝงในการแสดงหรือการเขียนหนังสือมากกว่าใช้ชื่อจริงของตน

**ดูเพิ่ม**
 ฉายา (epithet)- ชื่อเล่น (nickname)- นามปากกา (pen name)

หมวดหมู่:การเล่นคำ
ฉายา

ฉายา (Epithet) หมายถึง ชื่อเล่นหรือคำพรรณนา ประกอบหรือเกิดขึ้นแทนชื่อและสามารถใช้งานได้ทั่วไป เช่น แพลลัสอะธีนา, โฟบัสอะพอลโล, พระเจ้าอัลเฟรดมหาราช และ สุลัยมานผู้เกรียงไกร

**ดูเพิ่ม**
 นามแฝง (alias, pseudonym)- ชื่อเล่น (nickname)- นามปากกา (pen name)

**อ้างอิง**
หมวดหมู่:คำนำหน้าชื่อ
แพะ

แพะ (Capra aegagrus hircus) เป็นชนิดย่อยของแพะที่ทำให้เชื่องจากแพะป่าในเอเชียตะวันตกเฉียงใต้และยุโรปตะวันออก อยู่ในสกุล Capra และสัมพันธ์ใกล้ชิดกับแกะเพราะต่างอยู่ในวงศ์ย่อยแกะและแพะ (Caprinae) ในวงศ์วัวและควาย (Bovidae) เหมือนกัน มีแพะกว่า 300 สายพันธุ์ แพะเป็นชนิดสัตว์เชื่องที่เก่าแก่ที่สุดชนิดหนึ่ง ใช้เอานม เนื้อ ขนและหนังในหลายบริเวณของโลก ในปี พ.ศ. 2554 มีแพะกว่า 924 ล้านตัวทั่วโลก ตามข้อมูลขององค์การอาหารและการเกษตรแห่งสหประชาชาติ

**อ้างอิง**

**แหล่งข้อมูลอื่น**
หมวดหมู่:สัตว์เชื่อง
หมวดหมู่:วงศ์ย่อยแกะและแพะ
หมวดหมู่:เนื้อสัตว์
หมวดหมู่:ปศุสัตว์

หมวดหมู่:นม
หุย

ชาวหุย (จีน:回族; พินอิน:Huízú, อาหรับ:هوي) เป็นมุสลิมกลุ่มหนึ่งในประเทศจีน มีประชากร 9.82 ล้านคน มีประชากรเพียงหนึ่งในสามของประชากรทั้งหมดในเขตปกครองตนเองหุยหนิงเซี่ย ชาวหุยก็คือชาวจีนที่นับถือศาสนาอิสลาม ชาวหุยส่วนใหญ่จะอาศัยอยู่บริเวณพื้นที่ทุรกันดารทางตอนใต้ของเขตปกครองตนเอง ถึงแม้ว่าชาวหุยจะเป็นมุสลิม นับถืออิสลาม แต่ในปัจจุบันการแยกความแตกต่างของชาวหุยกับชาวจีนฮั่นโดยใช้ศาสนาค่อนข้างจะยากอยู่ ชาวหุยที่เป็นผู้ชายจะสวมหมวกสีขาว ส่วนผู้หญิงชาวหุยบางคนในปัจจุบันยังคงใส่ม่านบังหน้า แต่ในประเทศไทยชาวจีนที่นับถืออิสลาม จะเรียกว่า "จีนฮ่อ" ในพม่าจะเรียกว่า "ปันทาย" (Panthay, ပန်းသေး, ปั๊งเฑ้) และชาวจีนมุสลิมที่อยู่ในเอเชียกลางจะถูกเรียกว่า "ดันกัน" (Dungans;дунгане) 

**ประวัติ**
ชาวหุย สืบเชื้อสายมาจากมุสลิมชาวเปอร์เซีย อาหรับ และเอเชียกลาง ที่อพยพเข้ามาในจักรวรรดิจีนในฐานะทูตการเมือง ทหาร และพ่อค้า ตั้งแต่ศตวรรษที่ 8 บรรพบุรุษของชาวหุยจึงมีบทบาทสำคัญต่อเศรษฐกิจของจีน โดยเฉพาะบนเส้นทางสายไหมในภาคตะวันตกเฉียงเหนือ และเมืองท่าแถบชายฝั่งตะวันออกเฉียงใต้ของจีน พ่อค้ามุสลิมนำสินค้ามีค่า เทคโนโลยีใหม่ และความมั่งคั่งสู่จักรวรรดิจีน เช่น เครื่องเทศ งาช้าง เพชรนิลจินดา พวกเขายังเผยแพร่เทคโนโลยีที่ก้าวหน้า ความรู้ด้านดาราศาสตร์ และการแพทย์สู่สังคมจีน ถึงแม้ว่าทางราชสำนักจีนได้จำกัดการค้าและการตั้งบ้านเรือนของชาวมุสลิมไว้ในจัตุรัสชาวต่างชาติเท่านั้น แต่ก็อนุญาตให้พ่อค้ามุสลิมแต่งกายได้อย่างอิสระ รับประทานอาหารและปฏิบัติศาสนกิจได้อย่างเสรี พ่อค้ามุสลิมจำนวนมากยึดประเทศจีนเป็นสถานที่ค้าขายและเริ่มก่อร่างสร้างครอบครัวที่นี่ พวกเขาจำนวนมากหัดพูดภาษาจีนและตั้งถิ่นฐานในประเทศจีนอย่างถาวร พ่อค้าบางคนแต่งงานกับสาวชาวฮั่นที่เปลี่ยนมารับอิสลาม ลูกหลานที่สืบเชื้อสายต่อมาจากพวกเขาจึงพูดภาษาจีน และได้วางรากฐานชุมชนจีนมุสลิมที่กระจัดกระจายออกไปทั่วประเทศจีน
หลายศตวรรษผ่านไป ชาวมุสลิมถูกกลืนเข้าไปในสังคมจีน หลังจีนเปลี่ยนแปลงการปกครองเป็นระบอบคอมมิวนิสต์ รัฐบาลได้แบ่งมุสลิมออกเป็น 10 เชื้อชาติ กลุ่มที่ใหญ่ที่สุดคือ ชาวหุย ซึ่งต่างจากชนกลุ่มน้อยอื่น ๆ ตรงที่ไม่มีภาษาเป็นของตัวเอง ชาวหุยพูดภาษาจีนกลางของชาวฮั่น พวกเขาเหมือนกับชนกลุ่มน้อยมุสลิมกลุ่มอื่น ๆ ตรงที่นับถืออิสลามเท่านั้น
ชาวหุยมักถูกมองในเรื่องของความไม่เคร่งครัดเกี่ยวกับพิธีการทางศาสนา อิหม่ามหญิง หรือ อะฮง มีให้เห็นเป็นจำนวนมากในเขตปกครองตนเองหนิงเซี่ยหุย ชาวหุยเริ่มให้ความสำคัญเกี่ยวกับการแต่งกายแบบอิสลามมากขึ้นทั้งชายและหญิง แต่อย่างไรก็ตามในประเทศจีนได้ห้ามมิให้อิหม่ามจากต่างประเทศเข้ามาสอนศาสนาเพื่อความมั่นคงของรัฐ

**ดูเพิ่ม**
 จีนฮ่อ- มัสยิดบ้านฮ่อ

**อ้างอิง**
หมวดหมู่:หุย
หมวดหมู่:ชนกลุ่มน้อยในประเทศจีน
หมวดหมู่:ศาสนาอิสลามในประเทศจีน
เดอะซิมส์: สัตว์เลี้ยงแสนรู้

เดอะซิมส์ สัตว์เลี้ยงแสนรู้ (The Sims: Unleashed) เป็นภาคเสริมของเกมเดอะซิมส์ ต่อจากวัยรักพักร้อน พัฒนาโดย บริษัท Maxis/EA เขียนโดย แม็กซิส/บริษัทอีเอ ซึ่งเป็นประเภทเกมจำลอง ผลิตเมื่อ 23 กันยายน พ.ศ. 2545 (ค.ศ. 2002) สิ่งที่เพิ่มเข้ามาในภาคนี้คือระบบสัตว์เลี้ยง ระบปฏิสัมพันธ์ต่าง ๆ ไอเท็ม และย่านที่พักอาศัยที่ใหญ่ขึ้น 

**สัตว์เลี้ยง**
ผู้เล่นสามารถซื้อสัตว์เลี้ยงได้จากย่านเมืองเก่าของประเทศซิมส์ ซึ่งสามารถซื้อสัตว์เลี้ยงมาเพิ่มเป็นสมาชิกของครอบครัวได้ 2 ชนิด เคือ แมว และสุนัข ซึ่งสัตว์ทั้งสองชนิดจะมีสิทธิ์ใช้นามสกุลของผู้เล่นด้วย และสัตว์เลี้ยงอื่น ๆ ที่ไม่ได้เพิ่มเป็นสมาชิกของครอบครัวแต่ก็สามารถเลี้ยงดูมันได้ คือ ปลา นก เต่า และอีกัวนา (มีนกบางชนิดสามารถซื้อได้ในบ้านของผู้เล่น)

**คะแนนทักษะของสัตว์เลี้ยง**
เมื่อเราซื้อสุนัขหรือแมวมาเป็นสมาชิกในครอบครัวแล้ว เราสามารถฝึกฝนมันเพื่อเพิ่มคะแนนทักษะของสัตว์เลี้ยง ซึ่งส่งผลต่ออุปนิสัยของตัวสัตว์เลี้ยง ในย่านเมืองเก่านั้นยังมีสถานที่ประกวดสัตว์เลี้ยงจำพวกแมวและสุนัข หากชาวซิมส์มีสัตว์เลี้ยงที่มีคะแนนทักษะสูงพอ ก็สามารถขว้าถ้วยรางวัลในการประกวดได้

**สัตว์เลี้ยงในเรื่อง**
สัตว์เลี้ยงที่สามารถหาซึ้อได้ที่อาคารสวรรค์สัตว์เลี้ยงในย่านเมืองเก่า 
แมว- แมววิเชียรมาศ- แมวเปอร์เซียน- แมวดำ- แมวแทบบี- แมวคาลิโค หรือ เทอร์ทอยซีเชลล์- ฯลฯ
สุนัข- สุนัขเยอรมันเชฟเฟิร์ด- สุนัขโกลเดนรีทรีฟเวอร์- สุนัขเกรตเดน - สุนัขพูเดิล- สุนัขบีเกิล - สุนัขดัลเมเชียน - สุนัขออสเตรเลียนเชพเฟิร์ด- สุนัขไอริชแซทเทอร์- สุนัขบอสทันเทอร์เรอร์- สุนัขสกอตติชเทอร์เรอร์ - สุนัขบอกเซอร์- ฯลฯ

**สัตว์เลี้ยงอื่น ๆ**
 นก ได้แก่ นกแก้ว และนกหงส์หยก (ขนาดเล็ก) โดยสามารถซื้อนกขนาดใหญ่ได้ที่บ้านของผู้เล่น- กิ้งก่าอีกัวนา- ปลา- เต่า

**ตัวละครพิเศษ**
 แรคคูน เป็นสัตว์ NPC เช่นเดียวกับหมี ซึ่งมีโอกาสสุ่มมาที่บ้านของชาวซิมส์ มันจะไม่ทำความเสียหายใด ๆ แต่จะสร้างความรำคาญโดยการปัสสวะเรี่ยราดบริเวณบ้าน แต่หากคุณเลี้ยงสุนัขหรือแมวไว้ พวกมันจะทำการต่อสู้กับแรคคูนให้ออกไปจากพื้นที่ 
หมวดหมู่:เดอะซิมส์
สงครามประกาศอิสรภาพเม็กซิโก

สงครามประกาศเอกราชเม็กซิโก (Mexican War of Independence) สงครามนี้เริ่มต้นเมื่อวันที่ 16 กันยายน พ.ศ. 2353 ถึง 24 สิงหาคม พ.ศ. 2364 เพื่อประกาศเอกราชจากสเปนที่มายึดครองดินแดนเม็กซิโก สงครามเริ่มขึ้นจากความคิดของ พระชาวแพริชชื่อ มิเกล ฮิดัลโก (Miguel Hidalgo)

**ประวัติ**

**จุดเริ่มต้น**

**ประกาศเอกราช**

**ดูเพิ่ม**
 Afro-Mexicans in the Mexican War of Independence- List of wars involving Mexico- Spanish reconquest of Mexico

**อ้างอิง**

**บรรณานุกรม**
 isbn = 0-8032-0957-6- Benjamin, Thomas. (2000). Revolución: Mexico's Great Revolution as Memory, Myth, and History (University of Texas Press). ISBN 978-0-292-70880-8- isbn = 0-8420-5126-0- Hamill, Jr. Hugh M. "Early Psychological Warfare in the Hidalgo Revolt," Hispanic American Historical Review (1961) 41#2 pp. 206–235  in JSTOR-  location = Gainesville- isbn = 978-0521-3214-88
*publisher=Cambridge University Press-  location = El Paso- isbn = 978-0-87903-070-4

**แหล่งข้อมูลอื่น**
 Chieftains of Mexican Independence date=2007-08-16 
หมวดหมู่:สงครามประกาศอิสรภาพ
หมวดหมู่:สงครามยุคใหม่
หมวดหมู่:สงครามประกาศเอกราชลาตินอเมริกา
หมวดหมู่:ประวัติศาสตร์เม็กซิโก
สตาร์เวิลด์

สตาร์เวิลด์ (Star World) เป็นช่องรายการบันเทิงที่ออกอากาศในภาษาอังกฤษ รายการส่วนใหญ่ในช่องรายการนี้นำมาจากอเมริกา และจากอังกฤษ สตาร์เวิลด์ออกอากาศหลายประเทศทั่วเอเชีย รวมไปถึงตะวันออกกลาง ซึ่งในประเทศไทยสามารถรับชมได้ผ่านทาง GOOD TV จากเนกซ์สเตป

**ประวัติ**
ก่อนที่ช่องรายการนี้จะใช้ชื่อ STAR World, STAR Plus เคยเป็นช่องรายการบันเทิงที่ออกอากาศในภาษาอังกฤษของ STAR มาก่อนซึ่งได้ออกอากาศมาตั้งแต่ ค.ศ. 1992 และในส่วนของภาษาฮินดูใช้ชื่อว่า Zee TV แต่หลังจากที่ STAR ยุติการเป็นหุ้นส่วนกันกับ Zee TV (ตอนนี้เป็น Zee Telefilms, Ltd.) STAR Plus ได้ถูกเปลี่ยนให้เป็นช่องรายการภาษาฮินดู และมีการเปิดตัวช่องใหม่ นั่นก็คือ STAR World
หมวดหมู่:สถานีโทรทัศน์
หมวดหมู่:ทรูวิชั่นส์
เหอเฝย์

เหอเฝย์ (p=Héféi) เมืองหลวงของมณฑลอานฮุย ประเทศจีน ความหมายของชื่อเมือง คือ จุดบรรจบของแม่น้ำเฝย์ ชื่อเก่า คือ หลูโจว (庐州)

**อ้างอิง**
หมวดหมู่:นครในมณฑลอานฮุย
หมวดหมู่:เมืองหลวงของมณฑลในประเทศจีน
หลานโจว

หลานโจว (p=Lánzhōu; ไปรษณีย์: Lan-chou/Lan Chow) เป็นเมืองหลวงและเมืองที่ใหญ่ที่สุดของมณฑลกานซู่ ภาคตะวันตกเฉียงเหนือของจีน ในวันที่ 31 ธันวาคม ค.ศ. 2019 มีประชากรอาศัยอยู่ในหลานโจว 3,790,900 คน โดยอาศัยอยู่ในเขตเมือง 3,072,100 คน

**ประวัติศาสตร์**
มีการตั้งหลักปักฐานในบริเวณนี้มาตั้งแต่ราชวงศ์ฮั่น และมีประวัติศาสตร์ประมาณ 2,000 ปี เดิมถูกเรียกว่าเมืองสีทอง เป็นทางผ่านที่สำคัญของเส้นทางสายไหม และถูกป้องกันการรุกรานโดยกำแพงเมืองจีน

**ภูมิศาสตร์**

**ภูมิอากาศ**
ภูมิอากาศเป็นแบบกึ่งแห้ง จัดอยู่ในเขตหนาว (Köppen BSk)

**มลพิษ**
หลานโจว เป็นหนึ่งในเมืองที่มีมลพิษมากที่สุดในจีน อากาศแย่จนบางเวลาไม่สามารถเห็นภูเขาหลานซาน (Lanshan) ซึ่งตั้งอยู่ทางใต้ของเมือง เมืองถูกตั้งอยู่ในหุบเขาแคบและโค้ง ซึ่งทำให้อากาศไม่ถ่ายเท หลานโจวยังเป็นที่ตั้งของโรงงานมากมาย รวมถึงการโรงงานแปรรูปปิโตรเลียม และได้รับผลกระทบจากพายุฝุ่นซึ่งพัดพามาจากทะเลทรายโกบี โดยเฉพาะในฤดูหนาวและฤดูใบไม้ผลิ

**เขตการปกครอง**

**ภาพ**

**อ้างอิง**
บรรณานุกรม- Cheung, Raymond. OSPREY AIRCRAFT OF THE ACES 126: Aces of the Republic of China Air Force. Oxford: Bloomsbury Publishing Plc, 2015. 978 14728 05614.- 徐 (Xú), 露梅 (Lùméi). 隕落 (Fallen): 682位空军英烈的生死档案 - 抗战空军英烈档案大解密 (A Decryption of 682 Air Force Heroes of The War of Resistance-WWII and Their Martyrdom). 东城区, 北京， 中国: 团结出版社, 2016. 978-7-5126-4433-5.

**แหล่งข้อมูลอื่น**
  เว็บไซต์นครหลานโจว-  แผนที่นครหลานโจว date=2016-03-06 
หมวดหมู่:นครในมณฑลกานซู่
หมวดหมู่:เมืองหลวงของมณฑลในประเทศจีน
ราชวงศ์ทิวเดอร์

ราชวงศ์ทิวเดอร์ หรือ ราชวงศ์ทูเดอร์ (House of Tudor) เป็นราชวงศ์ซึ่งมีเชื้อสายระหว่างเวลส์กับฝรั่งเศส และครองราชบัลลังก์อังกฤษ โดยสืบเชื้อสายมาจากตระกูลทิวเดอส์แห่งเพนมีนิดด์ (Tudors of Penmynydd) กับกาตรีนแห่งฝรั่งเศส (Catherine de France) ราชวงศ์ทิวเดอร์เป็นใหญ่ในราชอาณาจักรอังกฤษและเมืองขึ้นซึ่งรวมถึงเวลส์อันเป็นดินแดนบรรพบุรุษและลอร์ดชิปแห่งไอร์แลนด์ซึ่งภายหลังกลายเป็นราชอาณาจักรไอร์แลนด์ โดยสืบทอดอำนาจจากราชวงศ์แพลนแทเจอนิต (Plantagenet) และมีผู้สืบทอดอำนาจต่อ คือ ราชวงศ์สทิวเวิร์ต (Stuart)
ในช่วงตั้งแต่ ค.ศ. 1485 ถึง 1603 ราชวงศ์ทิวเดอร์มีกษัตริย์หกพระองค์ คือ เฮนรีที่ 7 เฮนรีที่ 8 เอ็ดเวิร์ดที่ 6 เลดีเจน เกรย์ แมรีที่ 1 และเอลิซาเบธที่ 1 โดยพระองค์แรก คือ เฮนรีที่ 7 นั้นสืบเชื้อสายทางพระมารดามาจากราชวงศ์แลงแคสเตอร์ (Lancaster) ซึ่งเป็นสายย่อยของราชวงศ์แพลนแทเจอนิต และขึ้นสู่อำนาจหลังเกิดสงครามดอกกุหลาบ (Wars of the Roses) ในช่วง ค.ศ. 1455–1487 ซึ่งทำให้สายแลงแคสเตอร์หมดสิ้นทายาทในสายบุรุษ เฮนรีที่ 7 จึงได้อาศัยเชื้อสายฝั่งมารดาขึ้นเป็นท้าชิงราชบัลลังก์และได้ราชบัลลังก์ไปด้วยสิทธิของผู้ชนะ (right of conquest) หลังจากมีชัยในยุทธการที่บอสเวิร์ธฟิลด์ (Battle of Bosworth Field) เมื่อวันที่ 22 สิงหาคม ค.ศ. 1485 จากนั้น เฮนรีที่ 7 สร้างความมั่นคงให้แก่สถานะของพระองค์ด้วยการเสกสมรสกับเอลิซาเบธแห่งยอร์ก (Elizabeth of York) พระธิดาของเอ็ดเวิร์ดที่ 4 แห่งราชวงศ์ยอร์ก (York) ซึ่งเป็นคู่แข่งของราชวงศ์แพลนแทเจอนิต จึงเป็นอันหลอมรวมในเชิงสัญลักษณ์ให้กลุ่มต่าง ๆ ที่ชิงอำนาจกันเข้าเป็นราชวงศ์ใหม่ คือ ทิวเดอร์
ราชวงศ์ทิวเดอร์ขยายอำนาจออกไปพ้นดินแดนที่เป็นประเทศอังกฤษในปัจจุบัน โดยสามารถผนวกอังกฤษเข้ากับราชรัฐเวลส์ใน ค.ศ. 1542 ด้วยการออกกฎหมายในพระราชบัญญัติเวลส์ ค.ศ. 1535 และ 1542 (Laws in Wales Acts 1535 and 1542) ทั้งยังสามารถยืนยันอำนาจของอังกฤษเหนืออาณาจักรไอร์แลนด์ด้วยการออกพระราชบัญญัติพระมหากษัตริย์ไอร์แลนด์ ค.ศ. 1542 (Crown of Ireland Act 1542) ราชวงศ์ทิวเดอร์ยังอ้างสิทธิของอังกฤษเหนือราชบัลลังก์แห่งราชอาณาจักรฝรั่งเศส ถึงแม้ว่าจะไม่มีกษัตริย์ทิวเดอร์พระองค์ใดที่ทำให้ข้ออ้างนั้นเป็นจริงได้ก็ตาม ซึ่งรวมถึงเฮนรีที่ 8 ผู้ทรงเปิดศึกกับฝรั่งเศสเพื่อชิงบัลลังก์ฝรั่งเศส แต่เมื่อสิ้นเฮนรีที่ 8 แล้ว แมรีที่ 1 ผู้เป็นพระธิดา ก็สิ้นอำนาจในดินแดนฝรั่งเศสทั้งหมดเป็นการถาวรเมื่อเมืองกาเล (Calais) แตกใน ค.ศ. 1558
โดยรวมแล้ว กษัตริย์ทิวเดอร์ครองดินแดนได้เพียง 100 ปีกว่า และเฮนรีที่ 8 เป็นพระโอรสพระองค์เดียวของเฮนรีที่ 7 ที่มีพระชนม์อยู่จนถึงวัยผู้ใหญ่ ปัญหาหลักในทางการเมืองของยุคทิวเดอร์ คือ การสืบทอดราชบัลลังก์ (ซึ่งรวมถึงสิทธิในการเสกสมรสและเป็นทายาทของราชสตรี) และการปฏิรูปอังกฤษ (English Restoration) ในทางศาสนา ซึ่งส่งผลกระทบต่อสถาบันกษัตริย์ในกาลข้างหน้า ครั้นเอลิซาเบธที่ 1 สิ้นพระชนม์โดยไร้ราชบุตร ราชวงศ์สทิวเวิร์ตจากสกอตแลนด์จึงได้เข้ามาสืบทอดอำนาจแทนผ่านการหลอมรวมราชบัลลังก์ (Union of the Crowns) เมื่อวันที่ 24 มีนาคม ค.ศ. 1603 กษัตริย์สทิวเวิร์ตพระองค์แรกที่ได้เสวยราชย์ในประเทศอังกฤษ คือ เจมส์ที่ 6 และที่ 1 ผู้สืบเชื้อสายมาจากมาร์เกอริต ทิวเดอร์ (Margaret Tudor) พระธิดาของเฮนรีที่ 8 ที่เสกสมรสกับเจมส์ที่ 4 แห่งสกอตแลนด์ตามความในสนธิสัญญาว่าด้วยสันติภาพชั่วนิรันดร์ (Treaty of Perpetual Peace) เมื่อ ค.ศ. 1502

**อ้างอิง**
หมวดหมู่:ราชวงศ์ทิวเดอร์
หมวดหมู่:ราชสำนักอังกฤษ
หมวดหมู่:สหราชอาณาจักร
หมวดหมู่:อังกฤษสมัยทิวเดอร์
กุ้ยหยาง

กุ้ยหยาง (จีนตัวย่อ: 贵阳, จีนตัวเต็ม: 貴陽) คือเมืองหลวงของมณฑลกุ้ยโจว อยู่ทางภาคตะวันตกเฉียงใต้ของประเทศจีน ซึ่งจัดเป็นเมืองตากอากาศเมืองหนึ่ง มีเอกลักษณ์ คำขวัญว่า "กุ้ยหยางหลากหลายสีสัน มนต์เสน่ห์แห่งกุ้ยหยาง เมืองแห่งป่าไม้ และเมืองตากอากาศ" 
ทิวทัศน์เมืองกุ้ยหยาง

**ภูมิศาสตร์**
กุ้ยหยาง ถูกตั้งอยู่ในมณฑลกุ้ยโจวตั้งอยู่ที่ตะวันออกของที่ราบสูง Yungui ของจีน และบน ฝั่งด้านเหนือของแม่น้ำหนานหมิง สาขาของแม่น้ำ Wujiang มี อุทยานเทียนเหอถัน ที่อยู่ห่างจากเมืองกุ้ยหยางไปทางทิศตะวันตกเฉียงใต้ 22 กิโลเมตร มีภูมิประเทศแบบถ้ำหินคาสต์ (Karst landform) มี น้ำตกหวงกั่วซู่ ซึ่งเป็นน้ำตกที่สวยงามสูงกว่า 74 เมตร

**ภูมิอากาศ**
กุ้ยหยางมีภูมิอากาศเป็นแบบกึ่งมรสุมเขตร้อน ไม่สามารถเห็นฤดูทั้งสี่ ได้อย่างชัดเจน ปราศจากฤดูหนาวที่หนาวจัดและฤดูร้อนที่ร้อน

**อ้างอิง**
หมวดหมู่:นครในมณฑลกุ้ยโจว
หมวดหมู่:เมืองหลวงของมณฑลในประเทศจีน
ฉือเจียจวง

ฉือเจียจวง (p=Shíjiāzhuāng) เดิมชื่อ ฉือเหมิน เป็นเมืองหลวงและเมืองใหญ่สุดในมณฑลเหอเป่ย์ ภาคเหนือของประเทศจีน มีฐานะทางการบริหารเป็นนครระดับจังหวัด ห่างจากปักกิ่งไปทางทิศตะวันตกเฉียงใต้ประมาณ km แบ่งการปกครองออกเป็น 8 เขต, 2 นครระดับจังหวัด, และ 12 เทศมณฑล

**ประวัติศาสตร์**
ฉือเจียจวงเป็นเมืองที่ค่อนข้างใหม่ มีการเติบโตเริ่มต้นในราว ค.ศ. 1950 และยังเป็นเมืองแรกที่ตกเป็นของพวกคอมมิวนิสต์ทางเหนือเมื่อปี ค.ศ. 1949

**ภาพ**

**อ้างอิง**

**แหล่งข้อมูลอื่น**
 ฉือเจียจวง- Shijiazhuang-  เว็บไซต์นครฉือเจียจวง
หมวดหมู่:นครในมณฑลเหอเป่ย์
หมวดหมู่:เมืองหลวงของมณฑลในประเทศจีน
หมวดหมู่:เขตการปกครองระดับจังหวัดของมณฑลเหอเป่ย์
เอเอ็กซ์เอ็น

เอเอ็กซ์เอ็น เป็นช่องรายการโทรทัศน์ซึ่งเป็นของ Sony Pictures Entertainment ออกอากาศครั้งแรกเมื่อวันที่ 21 กันยายน ค.ศ. 1997 ช่องรายการนี้ถูกแพร่ภาพหลายพื้นที่ทั่วโลก รวมทั้ง ญี่ปุ่น ยุโรป เอเชีย และ ละติน อเมริกา ช่อง AXN นำเสนอรายการแอ็คชั่น ไม่ว่าจะเป็นภาพยนตร์ชุด ภาพยนตร์ การ์ตูน และรายการ Reality แนวผจญภัย รวมถึงรายการกีฬา ตลอด 24 ชั่วโมง ในประเทศไทย AXN ออกอากาศผ่านทาง ทรูวิชั่นส์ ช่อง 336 ในระบบดิจิตอล

**ภาพยนตร์ชุดและรายการต่างๆ**
โลโก้ช่อง AXN ในยุคแรก 2001-2015
ในภูมิภาคเอเชีย รวมถึง ประเทศไทย AXN จะออกอากาศเป็นภาษาอังกฤษ โดยมีคำบรรยายภาษาไทยใต้ภาพ บางรายการอาจมีการพากย์ไทย ต่อไปนี้เป็นตัวอย่างรายการที่ออกอากาศผ่านทางช่อง AXN- The 4400- House- Lost- CSI: Crime Scene Investigation- CSI: Miami- CSI: NY- CSI: Cyber- Alias- Las Vegas- Supernatural- The Amazing Race- Kidnapped- Ripley's Believe It Or Not!- Fear Factor
หมวดหมู่:สถานีโทรทัศน์
หมวดหมู่:ทรูวิชั่นส์
บีบีซี เอ็นเตอร์เทนเมนต์

บีบีซี เอ็นเตอร์เทนเมนต์ เป็นช่องรายการบันเทิงจากเกาะอังกฤษ ซึ่งก่อตั้งโดย  BBC Studios
ช่องรายการนี้เปิดตัวครั้งแรกใน เอเชีย แทนที่ช่อง BBC Prime โดยภายในปี 2549 ช่องรายการ BBC Entertainment จะแทนที่ BBC Prime ใน ยุโรป แอฟริกา และ ตะวันออกกลาง ในประเทศไทย BBC Entertainment ออกอากาศผ่านทาง True Visions ช่อง 354 ในระบบดิจิตอล (เดิมเคยออกอากาศช่อง 35 ในปี พ.ศ. 2547 (ตั้งแต่ BBC Prime)) แต่ในปัจจุบันได้ถูกยุติออกอากาศไปในปี พ.ศ. 2560 พร้อมกับช่อง ซีบีบีส์

**รายการที่ออกอากาศผ่านทางช่อง BBC Entertainment**
 Big Strong Boys- The Catherine Tate Show- Conrad's Kitchen- Coxon's Royal Feast- Dalziel and Pascoe- Down To Earth- House Invaders- Mad About Alice- My Hero- Open All Hours- Posh Nosh- My Family- The Scold's Bridle- Spine Chillers- Silent Witness- What Not To Wear- Doctor Who- The Weakest Link
หมวดหมู่:สถานีโทรทัศน์
หมวดหมู่:ทรูวิชั่นส์
หมวดหมู่:สถานีโทรทัศน์ที่ยุติการออกอากาศในปี พ.ศ. 2567
หมวดหมู่:เดอะ เมทริกซ์

บทความเกี่ยวกับชุดภาพยนตร์ เดอะ เมทริกซ์
ดเดอะ เมทริกซ์
ดเดอะ เมทริกซ์
หมวดหมู่:ภาพยนตร์ไตรภาค
หมวดหมู่:ภาพยนตร์ที่มีฉากในอนาคต
หมวดหมู่:โดรนในเรื่องแต่ง
โรงเรียนนวมินทราชินูทิศ เบญจมราชาลัย

175x175px
โรงเรียนนวมินทราชินูทิศ เบญจมราชาลัย ก่อตั้งเมื่อวันที่ 4 มีนาคม พ.ศ. 2534 เป็นโรงเรียนในโครงการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในมหาศุภสมัยทรงเจริญพระชนมพรรษา 60 พรรษา วันที่ 12 สิงหาคม พ.ศ. 2535 ซึ่งทางกระทรวงศึกษาธิการถือเป็นโอกาสอันสำคัญยิ่ง เพื่อน้อมเกล้าฯ ถวายเป็นราชสักการะและอนุสรณ์สถานแก่อนุชนรุ่นหลัง ให้ได้ระลึกถึงพระมหากรุณาธิคุณที่มีต่อปวงชนชาวไทยในด้านการศึกษา โดย สมเด็จพระนางเจ้าสิริกิติ พระบรมราชินีนาถ พระบรมราชชนนีพันปีหลวง ได้พระราชทานนามโรงเรียนว่า "นวมินทราชินูทิศ" ซึ่งมีความหมายว่า โรงเรียนที่อุทิศแด่พระราชินีลำดับที่ 9 ผู้เป็นใหญ่ (นวม (อ่านว่า นะ-วะ-มะ) + อินทร์ + ราชินี + อุทิศ) และเนื่องจากโรงเรียนมีชื่อเดิมว่า "เบญจมราชาลัย 3" กระทรวงศึกษาธิการจึงประกาศเปลี่ยนชื่อ โรงเรียนเป็น "โรงเรียนนวมินทราชินูทิศ เบญจมราชาลัย"

**มาตรฐานคุณภาพของโรงเรียน**
# เป็นโรงเรียนเฉลิมพระเกียรติสมเด็จพระบรมราชินีนาถ
# โรงเรียนสืบสานงานพระราชดำริและเศรษฐกิจพอเพียง
# โรงเรียน 1 อำเภอ 1 โรงเรียนในฝัน
# โรงเรียนใกล้บ้าน
# โรงเรียนยอดนิยมของประเทศ (1 ใน 326 โรงเรียน)
# นายชนินทร์วุฒิ กาลจักร ผู้ชนะการแข่งขันเกม เทลส์รันเนอร์
#วงดนตรีลูกทุ่ง รางวัลรองชนะเลิศ อันดับ1 โครงการดาวรุ่งลูกทุ่งนเรศวร ครั้งที่1,รายการชิงช้าสวรรค์คอนเทสต์ฤดูหนาวปีที่ 3  ฤดูร้อนปีที่ 4 รอบ 16 ทีมสุดท้าย
# รางวัลเกียรติบัตรเหรียญทองชนะเลิศระดับภาคกลางและภาคตะวันออกการแข่งขันแต่งเพลงคุณธรรม  งานศิลปหัตถกรรมนักเรียน ประจำภาคกลางและภาคตะวันออก ปี 2552

**แผนการเรียน**
ระดับมัธยมศึกษาตอนต้น
# ห้องเรียนพิเศษวิทยาศาสตร์-คณิตศาสตร์ (Gifted)
# ห้องเรียนพิเศษ Mini English Program (MEP)
# ห้องเรียนคอมพิวเตอร์หุ่นยนต์
# ห้องเรียนทั่วไป เน้นวิทยาศาสตร์-คณิตศาสตร์
# ห้องเรียนทั่วไป เน้นภาษาจีน
# ห้องเรียนทั่วไป- ระดับมัธยมศึกษาตอนปลาย
# ห้องเรียนพิเศษวิทยาศาสตร์-คณิตศาสตร์ (Gifted)
# ห้องเรียนวิทยาศาสตร์-คณิตศาสตร์
# ห้องเรียนวิทยาศาสตร์-คณิตศาสตร์-ปัญญาประดิษฐ์
# ห้องเรียนคณิตศาสตร์-ภาษาอังกฤษ
# ห้องเรียนภาษาอังกฤษ-ภาษาจีน
# ห้องเรียนภาษาอังกฤษ-ภาษาญี่ปุ่น
# ห้องเรียนภาษาอังกฤษ-ธุรกิจ
# ห้องเรียนภาษาอังกฤษ-ภาษาไทย-สังคมศึกษา

**คณะสีของโรงเรียน**
# ██ คณะสีฉัตรสัตบรรณ (สีแดง)
# ██ คณะสีสุวรรณปัทมา (สีเหลือง)
# ██ คณะสีสุทธาสิโนบล (สีม่วง)
# ██ คณะสีอุบลจงกลนี (สีชมพู)
# ██ คณะสีขจีบุณฑริก (สีเขียว)

**ผู้บริหาร**

**แหล่งข้อมูลอื่น**
  โรงเรียนนวมินทราชินูทิศ เบญจมราชาลัย
หมวดหมู่:โรงเรียนในกรุงเทพมหานคร
หมวดหมู่:สถานศึกษาในเขตคลองสามวา
หมวดหมู่:กลุ่มโรงเรียนเบญจมราชาลัย
หมวดหมู่:สหวิทยาเขตกรุงเทพตะวันออก
หมวดหมู่:กลุ่มโรงเรียนนวมินทราชินูทิศ
หมวดหมู่:โรงเรียนที่สร้างขึ้นเป็นพระบรมราชานุสรณ์แห่งรัชกาลที่ 5
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2
ดิสคัฟเวอรีแชนแนล

ดิสคัฟเวอรี แชนแนล เป็นช่องรายการของ Discovery Communications นำเสนอรายการที่เจาะลึกเกี่ยวกับวิทยาศาสตร์ ประวัติศาสตร์ ความรู้เกี่ยวกับโลก รวมไปถึงสารคดีและรายการเรียลลิตี้โชว์ ด้วย
Discovery Channel เป็นเครือข่ายในอเมริกา ที่มีคนดูถึง 92 ล้านครัวเรือน มีผู้ชม 431 ล้านครัวเรือนทั่วโลกใน 170 ประเทศ
ในประเทศไทยสามารถรับชม Discovery Channel ได้ทาง TrueVisions ช่อง 156 และ 562 ในระบบดิจิตอลความคมชัดสูง (สำหรับสมาชิกระบบเคเบิลใยแก้ว) และช่อง 562 ในระบบดิจิตอลความคมชัดมาตรฐาน (สำหรับสมาชิกในระบบจานดาวเทียม) เฉพาะสมาชิก แพลทินัม เอชดี และ โกลด์ เอชดี แพ็กเกจเท่านั้น

**ดูเพิ่ม**
 ดิสคัฟเวอรีแชนแนลเอเชียตะวันออกเฉียงใต้- :en:Discovery channal
หมวดหมู่:สถานีโทรทัศน์ในสหรัฐ
หมวดหมู่:ทรูวิชั่นส์
หมวดหมู่:สารคดี
โอทาวน์

โอทาวน์ (O-Town) เป็นวงบอยแบนด์อเมริกัน ที่ฟอร์มวงขึ้นจากรายการเรียลลิตี้โชว์ของเอ็มทีวี "Making The Band" ฤดูกาลแรก ในปี ค.ศ. 2000 สมาชิกของวงประกอบด้วย จาค็อบ อันเดอร์วูด, เทรเวอร์ เพนิก, อีริก ไมเคิล เอสตราดา, แอชลีย์ ปาร์คเกอร์ แองเจิล และ แดน มิลเลอร์ หลังจากออกอัลบั้มมา 2 ชุด ในช่วงที่บอยแบนด์กำลังจะเสื่อมความนิยม (ปลายยุค 90 - ต้นยุค 2000) ก็ได้ยุบวงไปในปี 2003 แต่ผลงานบางเพลงที่โด่งดังของพวกเขาก็ได้ถูกวงอื่นๆ นำไปร้องใหม่ ส่วน แอชลีย์ แองเจิล 1 ในสมาชิกของวง ได้หันไปออกอัลบั้มเดี่ยวและประสบความสำเร็จกับการแสดงบรอดเวย์

**ประวัติ**
โอทาวน์ได้ฟอร์มวงจากรายการเรียลลิตี้ทางสถานีโทรทัศน์เอ็มทีวี ในรายการ Making the Band ฤดูกาลแรก การได้รับความนิยมในรายการโทรทัศน์รายการนี้ โอทาวน์ได้รับกระแสตอบรับดีในช่วงแรก อัลบั้มแรกชุด O-Town ขายได้มากกว่า 2 ล้านชุด โดยมีซิงเกิลแรก "Liquid Dreams" ที่มียอดขายในชาร์ท บิลบอร์ด ซิงเกิล เซลส์ อันดับ 1 ในสัปดาห์แรก โดยไม่มียอดการเปิดออกอากาศใดๆ เพลงนี้ได้เข้าชาร์ทซิงเกิลสูงสุดที่อันดับ 10
ทางวงได้บันทึกเสียงเพลงประกอบภาพยนตร์เรื่อง Pokémon: The Movie 2000 ในเพลง "One Heart"
หลังจากออกอัลบั้มที่ 2 ไม่นาน โอทาวน์ก็ต้องยุบวง เนื่องจากมีวงคู่แข่งที่ประสบความสำเร็จอย่าง เอ็นซิงค์ แบ็คสตรีท บอยส์ และกระแสบอยแบนด์ก็เสื่อมไปทำให้ยอดขายอัลบั้มชุดที่ 2 O2 ไม่ได้ตามเป้า ทางต้นสังกัด J Records จึงได้ยุติวงนี้ไป โอทาวน์ได้ยุบวงไปในปลายปี 2003 
โดยสมาชิกในวงอย่าง แอชลีย์ ปาร์คเกอร์ แองเจิล ได้ออกผลงานอัลบั้มเดี่ยวกับสังกัด Universal's Blackground Records และได้ทำรายการเรียลลิตี้ทางช่องเอ็มทีวี แต่ตัวอัลบั้มไม่ประสบความสำเร็จตามยอดขายเท่าไร ต่อมา มกราคม 2007 แอชลีย์ได้รับบทในละครบรอดเวย์เรื่อง Hairspray ในบทบาท Link Larkin
ส่วน เทรเวอร์ เพนิกได้เซ็นสัญญากับ Trilogy Productions ทำงานร่วมกับโปรดิวเซอร์ชื่อดังอย่าง เอ็ดดีย์ กาแลน และ ดรูว์ เลน ส่วนสมาชิกที่เหลือคนอื่นประสบความสำเร็จเล็กน้อยกับโครงการเล็กๆของตัวเอง
ในปี2011ทางวงโอทาวน์ก็กลับมารวมตัวกันอีกครั้งโดยไม่มี แอชลีย์ ปาร์คเกอร์ จึงทำให้วงเหลืออยู่4คน

**ผลงาน**

**อัลบั้ม**
 O-Town (2001)  - O2 (2002)- Lines & Circles (2014) 

**ซิงเกิล**
 Liquid Dreams (2000)- All Or Nothing (2001)- We Fit Together (2001)- Love Should Be A Crime (2001)- These Are The Days (2002)- I Showed Her (2003)- Skydive (2014)

**แหล่งข้อมูลอื่น**
 O-TOWN WEB, the only O-Town fansite online on 2010 (แฟนไซต์)- Inside O-Town (แฟนไซต์)
อโอทาวน์
อโอทาวน์
หมวดหมู่:กลุ่มดนตรีที่ก่อตั้งในปี พ.ศ. 2543
ยานัตถุ์

กระป๋องยานัตถ์ุชนิดต่างๆ
ยานัตถุ์ (อังกฤษ: snuff, dry nasal tobacco) คือ ยาผงที่ใช้สำหรับเป่าเข้าทางจมูก อาจใช้เพื่อรักษาโรคหรือไม่ก็ได้ ตัวยาอาจประกอบด้วยส่วนผสมหลายอย่างอาทิ ยาสูบ สเปียร์มินต์ อบเชย เมนทอล การบูร การใช้ยานัตถุ์อาจจัดเป็นการสูบยาชนิดหนึ่งที่ไม่ต้องใช้ควันไฟ วิธีใช้ใช้โดยนำผงยานัตถุ์บรรจุลงไปในท่อเหล็กรูปตัวยู ใส่ปลายท่อด้านหนึ่งเข้ารูจมูกแล้วใช้ปากเป่าปลายท่ออีกด้านหนึ่ง เพื่อให้ตัวยาฟุ้งกระจายเข้าไปในโพรงจมูก (เรียกว่า การนัตถุ์) ผู้ที่ใช้ยานัตถุ์จะรู้สึกเคลิบเคลิ้มเหมือนได้สูบบุหรี่ ในประเทศไทย ยานัตถุ์ใช้กันมากในกลุ่มผู้สูงอายุ และยี่ห้อของยานัตถุ์ที่เป็นที่รู้จัก คือ ยานัตถุ์หมอชิต ยานัตถุ์หมอมี เป็นต้น
หมวดหมู่:ยาเสพติด
ทัมใจ

ปฏิทินจากยาทัมใจ พ.ศ. 2484
ทัมใจ เป็นยี่ห้อของยาแอสไพรินชนิดผงของประเทศไทย ปัจจุบันผลิตโดย บริษัท โอสถสภา จำกัด ทัมใจเป็นยาที่เป็นที่รู้จักของคนไทยมากกว่า 60 ปี มียอดขายกว่า 400 ล้านซอง ซึ่งในสมัยก่อนใช้ชื่อว่า "ทันใจ" ต่อมาภายหลังเปลี่ยนเป็น "ทัมใจ" ทัมใจเคยมีส่วนผสมของคาเฟอีนมาก่อน สำนักงานคณะกรรมการอาหารและยาจึงเข้ามาควบคุมมิให้มีคาเฟอีนอยู่ในสูตรยา

**อ้างอิง**
หมวดหมู่:เครื่องหมายการค้า
แม่แบบ:ล็อกโต้เถียง

หมวดหมู่:บทความที่ถูกล็อก
----- ใส่คำว่า  สำหรับใส่แม่แบบเต็ม- ใส่คำว่า  สำหรับใส่ไอคอนด้านบน
หมวดหมู่:แม่แบบที่ใช้ในการป้องกัน
รายชื่อแหล่งมรดกโลกในทวีปอเมริกา

ไฟล์:Map of World Heritage Sites in the Americas.svg|thumb|300px|right|alt=Central America and coastal areas of the continent are relatively dense with sites; in contrast interior regions are home to relatively few.|แผนที่แสดงที่ตั้งแหล่งมรดกโลกในทวีปอเมริกา แบ่งตามประเทศและดินแดน#e3e3e3 ไม่มีแหล่งมรดกโลก#fcd0d0 1-2 แห่ง#fcacac 3-5 แห่ง#fc7474 6-9 แห่ง#fc4444 10 แห่งขึ้นไป
แหล่งมรดกโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกที่ตั้งอยู่ในทวีปอเมริกา ชื่อทางการเป็นชื่อที่ใช้ในการจดทะเบียนในบัญชีมรดกโลก ชื่อภาษาไทยเป็นชื่อที่แปลชื่อทางการโดยศูนย์ข้อมูลมรดกโลก กระทรวงวัฒนธรรม ปี คือปีที่ได้รับการขึ้นทะเบียนเป็นมรดกโลก
โดยรายชื่อมรดกโลกได้แบ่งตามภูมิภาคดังนี้- รายชื่อแหล่งมรดกโลกในอเมริกาเหนือ - รายชื่อแหล่งมรดกโลกในอเมริกากลาง - รายชื่อแหล่งมรดกโลกในภูมิภาคแคริบเบียน - รายชื่อแหล่งมรดกโลกในอเมริกาใต้

**อ้างอิง**
อเมริกา
หมวดหมู่:ทวีปอเมริกา
อิฐโปร่ง

อิฐโปร่ง หรืออิฐกลวง เป็นวัสดุก่อที่มีส่วนผสมในการผลิต เช่นเดียวกับอิฐสามัญ แต่ภายในจะเจาะรู หรือทำช่องภายในให้กลวง เพื่อให้มีน้ำหนักเบา
หมวดหมู่:อิฐ
หมวดหมู่:วัสดุก่อสร้าง
โคตรรักเอ็งเลย

โคตรรักเอ็งเลย (Loveaholic) ผลงานกำกับภาพยนตรเรื่องแรกของภูพิงค์ พังสะอาด (พิง ลำพระเพลิง) มือเขียนบทละครและภาพยนตร์ชั้นแนวหน้าคนหนึ่งของประเทศ โดยเล่าเรื่องของความรักในอีกมุมมองหนึ่ง และนำประสบการณ์ชีวิตของตนเองมาถ่ายทอดเป็นภาพยนตร์เรื่องนี้ โดยได้เพื่อนรุ่นน้องร่วมสถาบันอย่าง โน้ส-อุดม แต้พานิช และเปิดโอกาสให้เขาเลือกนางเอกเอง โดยได้ ไหม-วิสา สารสาส มารับบทเป็นภรรยาของโน้สในภาพยนตร์

**เรื่องย่อ**
รงค์ (อุดม แต้พานิช) กับแดง (วิสา สารสาส) สามีภรรยาที่ใช้ชีวิตคู่กันมาถึง 7 ปี กำลังจะต้องมีอันจบลง เมื่อการมาของมือที่สามอย่างรักษ์ (อครา อมาตยกุล) ทำให้ความรักของรงค์กับแดง ต้องมีวันหมดอายุ ทำให้รงค์ต้องใช้ชีวิตอย่างโดดเดี่ยวเพียงลำพังในระยะหนึ่ง แต่หลังจากนั้น รงค์ก็เริ่มเรียนรู้ถึงความหมายของชีวิตคู่ เขาจึงจำเป็นต้องพิสูจน์กับตัวเอง ว่าคนที่สำคัญกับเขามากที่สุดในชีวิต ก็คือภรรยาของเขาเอง

**เกร็ดหนัง**
# โคตรรักเอ็งเลย เป็นการคืนจอครั้งแรก ในรอบเกือบ 10 ปี ของโน้ต อุดม แต้พานิช หลังจากแสดงภาพยนตร์เรื่อง กล่อง
# พิง ลำพระเพลิง เปิดโอกาสให้โน้ต เลือกนางเอกด้วยตัวเอง
# เป็นการร่วมงานกัน ในรอบหลายปีอีกครั้ง ระหว่าง อุดม แต้พานิช กับ พิง ลำพระเพลิง ซึ่งทั้งสองเป็นรุ่นพี่รุ่นน้องจากรั้วเพาะช่าง
# เพลง "เขียนถึงคนบนฟ้า" พิง ลำพระเพลิง เป็นผู้ร้องเพลงประกอบภาพยนตร์เรื่องนี้
# บทของรงค์ พิง ลำพระเพลิงเขียนขึ้นเพื่อให้โน้ต แสดงโดยเฉพาะ

**รายละเอียดงานสร้าง**
 สร้างและจัดจำหน่าย : สหมงคลฟิล์ม อินเตอร์เนชั่นแนล - ดำเนินงานสร้าง : บาแรมยู- อำนวยการสร้าง : สมศักดิ์ เตชะรัตนประเสริฐ- ควบคุมงานสร้าง : ปรัชญา ปิ่นแก้ว, สุกัญญา  วงศ์สถาปัตย์- กำกับภาพยนตร์ : ภูพิงค์ พังสะอาด (พิง ลำพระเพลิง)- บทภาพยนตร์ : ภูพิงค์ พังสะอาด (พิง ลำพระเพลิง)- กำกับภาพ : เดชา ศรีมันตะ - ออกแบบงานสร้าง : สุธรรม วิลาวัลย์เดช - ออกแบบเครื่องแต่งกาย : เกศิรี พลวราภรณ์

**นักแสดง**
 อุดม แต้พานิช : รงค์- วิสา สารสาส : แดง- อครา อมาตยกุล : รักษา- อชิตะ สิกขมานา : แดง (ในนิยาย)- ภูพิงค์ พังสะอาด (พิง ลำพระเพลิง) : รงค์ (ในนิยาย)

**อ้างอิง**

**แหล่งข้อมูลอื่น**
  โคตรรักเอ็งเลย (2549) ที่ฐานข้อมูลภาพยนตร์และละครไทย- title=โคตรรักเอ็งเลย (2006)-  โคตรรักเอ็งเลย (2006) date=2024-03-13 

หมวดหมู่:ภาพยนตร์ไทยที่ออกฉายในปี พ.ศ. 2549
หมวดหมู่:ภาพยนตร์รักไทย
หมวดหมู่:ภาพยนตร์ที่กำกับโดย พิง ลำพระเพลิง
หมวดหมู่:ภาพยนตร์โดยสหมงคลฟิล์ม
เมจิกไนท์ เรย์เอิร์ธ

เมจิกไนท์ เรย์เอิร์ธ (ทับศัพท์จาก Magic Knight Rayearth) เป็นการ์ตูนญี่ปุ่น ผลงานของแคลมป์ ลงตีพิมพ์ในนิตยสารนากาโยชิ ตั้งแต่ปี พ.ศ. 2536-2539 ฉบับรวมเล่มแบ่งเป็น 2 ภาค ภาคละ 3 เล่ม เรื่องราวเกี่ยวกับเด็กสาว 3 คนที่ได้มาพบกันโดยบังเอิญบนหอโตเกียว และถูกเรียกไปยังโลกต่างมิติด้วยกัน เพราะทั้ง 3 คือนักรบที่ถูกเลือก โดยมีจุดที่น่าสังเกตคือ นอกจากตัวละครหลักทั้ง 3 คนแล้ว ชื่อของตัวละครอื่นๆ และอาณาจักรที่ปรากฏในเรื่อง ต่างเป็นชื่อรุ่นของรถยนต์ทั้งสิ้น
เมจิกไนท์ เรย์เอิร์ธ ได้ถูกสร้างเป็นอนิเมะ ออกอากาศครั้งแรกในประเทศญี่ปุ่นเมื่อปี 2537 ทางสถานีโยมิอุริทีวี จากนั้นในปี 2540 ก็ได้ถูกสร้างเป็นโอวีเอ ความยาว 3 ตอนจบ โดยเปลี่ยนผู้ออกแบบตัวละครจาก อาสึโกะ อิชิดะ มาเป็น เมงุมิ คาโดโนโซโนะ และได้ มิจิทากะ คิคุจิ มาเป็นผู้ออกแบบหุ่นยนต์
ในประเทศไทย สำนักพิมพ์วิบูลย์กิจเป็นผู้ได้รับลิขสิทธิ์ตีพิมพ์ รวม 2 ภาค 12 เล่มจบ เพราะได้ตีพิมพ์โดยนำต้นฉบับญี่ปุ่น 1 เล่ม มาแบ่งครึ่งเป็น 2 เล่ม อีกทั้งระยะเวลาการตีพิมพ์ของภาค 1 กับภาค 2 นั้นก็ห่างกันถึง 9 ปี (ภาคแรกตีพิมพ์เมื่อปี 2539 ส่วนภาค 2 ตีพิมพ์เมื่อปี 2548 ) สำหรับฉบับอนิเมะเคยออกอากาศทางช่อง 9 อ.ส.ม.ท. เมื่อปี พ.ศ. 2540 ในช่วงของ ช่อง 9 การ์ตูน โดยใช้ชื่อเรื่องว่า นักรบสาวเรย์เอิร์ธ เวลา 09.00-09.30 น. และออกอากาศซ้ำในปี พ.ศ. 2541 เวลา 07.30-08.00 น. ส่วนฉบับโอวีเอ ออกวางจำหน่ายในรูปแบบ VCD และ DVD โดย DEX

**ตัวละคร**

**ตัวละครหลัก**
ชิโดะ ฮิคารุ
ริวซากิ อุมิ
โฮโอจิ ฟู
เจ้าหญิงเอเมล็อต
ซากาท
เปรเซีย
แลนติส
โมโคน่า


**อาณาจักรเซฟิรอส**
เครฟ
เฟอริโอ

**รายชื่อตอน**

**ซีซั่น 1 (1994-1995)**

**ซีซั่น 2 (1995)**

**อ้างอิง**
หมวดหมู่:แคลมป์
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:ทีเอ็มเอสเอ็นเตอร์เทนเมนต์
หมวดหมู่:การ์ตูนสาวน้อยเวทมนตร์
ฉางชา

ฉางชา (p=Chángshā) หรืออ่านตามเสียงฮกเกี้ยน เตียงสา เป็นเมืองหลวงและเมืองที่มีประชากรมากที่สุดในมณฑลหูหนาน ในภาคกลาง-ใต้ของสาธารณรัฐประชาชนจีน ครอบคลุมพื้นที่ abbr=on มีอาณาเขตทางทิศเหนือติดกับเยฺว่หยางและอี้หยาง ทิศตะวันตกติดกับโหลวตี่ ทิศใต้ติดกับเซียงถันและจูโจว และทิศตะวันออกติดกับอี๋ชุนและผิงเซียงของมณฑลเจียงซี จากข้อมูลสำมะโนปี ค.ศ. 2010 ฉางชามีผู้อยู่อาศัย 7,044,118 คน คิดเป็นร้อยละ 10.72 ของประชากรทั้งหมดของมณฑล ฉางชาเป็นส่วนหนึ่งของกลุ่มนครหรืออภิมหานครฉางจูถัน

**ประวัติศาสตร์**
การตั้งหลักปักฐานแรกที่สุดถูกค้นพบในสหัสวรรษแรกโดย 202 BC มันคือเมืองที่ตั้งป้อมระหว่างแล้ว ราชวงศ์ฮั่นคือเมืองหลวงของราชอาณาจักร ฉางชา หลุมฝังศพ Mawangdui ที่ฉลองของราชวงศ์ฮั่นแต่ถูกตั้งอยู่อีกครั้งในศตวรรษ 15 ราชวงศ์หมิงใน 1903

**เศรษฐกิจ**
ในปี 2005  GDP ของฉางชาได้เติบโตที่หนึ่งเฉลี่ยของ 14% ต่อปีจาก 2001-2005 เปรียบเทียบกับชาติเฉลี่ยของ 9% ระหว่างปี 2005

**อ้างอิง**

**แหล่งข้อมูลอื่น**
 ฉางชา- Changsha-  เว็บไซต์ทางการนครฉางชา date=2014-02-08 
หมวดหมู่:ฉางชา
หมวดหมู่:นครในมณฑลหูหนาน
หมวดหมู่:เมืองหลวงของมณฑลในประเทศจีน
เฉิงตู

เฉิงตู หรืออ่านตามเสียงแต้จิ๋ว เชงโต๋ (p=Chéngdū; Sichuanese Pinyin: Cen2-du1) เป็นนครระดับกิ่งมณฑลซึ่งเป็นเมืองหลวงของมณฑลเสฉวน เป็นหนึ่งในสามนครที่มีประชากรมากที่สุดในภาคตะวันตกของประเทศจีน โดยอีกสองแห่ง คือ ฉงชิ่งและซีอาน ในปี ค.ศ. 2014 พื้นที่เฉิงตูทั้งหมดมีประชากร 14,427,500 คน ซึ่งมากที่สุดในมณฑลเสฉวน และมีประชากรในเขตเมืองจำนวน 10,152,632 คน เฉิงตูได้รับการจัดระดับว่าเป็นนครโลกระดับเบตาบวก ตามข้อมูลของเครือข่ายวิจัยโลกาภิวัตน์และนครโลก
เฉิงตูตั้งอยู่บริเวณลุ่มแม่น้ำหมินใจกลางมณฑล ในปัจจุบันเป็นทั้งศูนย์กลางด้านการเมือง การทหาร และด้านการศึกษาของภูมิภาคตะวันตกเฉียงใต้ คำว่าเฉิงตูมีความหมายว่า ค่อย ๆ กลายเป็นเมือง เนื่องจากย้อนไปเมื่อราว 2,000 ปีที่แล้ว ในสมัยจิ๋นซีฮ่องเต้ ได้มีการจัดการชลประทานขึ้น เพื่อแก้ไขปัญหาน้ำท่วมที่เกิดเป็นประจำทุกปี เมื่อแก้ไขปัญหาน้ำท่วมได้ ชาวนาชาวไร่เพาะปลูกได้ดี ชีวิตความเป็นอยู่ดีขึ้น คนจึงเริ่มอพยพมาที่เมืองนี้มากขึ้นเรื่อย ๆ จึงได้ชื่อว่าเฉิงตู

**อ้างอิง**
หมวดหมู่:นครในมณฑลเสฉวน
หมวดหมู่:เมืองหลวงของมณฑลในประเทศจีน
ท้าวสุยาม

ท้าวสุยาม เป็นเทวราชผู้ปกครองสวรรค์ชั้นยามา 
ในวิสุทธชนวิลาสินีระบุว่า เมื่อเจ้าชายสิทธัตถะประสูติแล้วทรงพระดำเนินไป 7 ก้าวนั้น ท้าวสุยามได้ถือพัดวาลวีชนีตามเสด็จด้วย ส่วนมธุรัตถวิลาสินีระบุว่า เมื่อท้าววสวัตตียกกองทัพมารมาผจญพระองค์ขณะทรงบำเพ็ญเพียรใต้ต้นพระศรีมหาโพธิ์ ท้าวสุยามได้ถือจามรทิพย์ ซึ่งมีสิริราวกับดวงจันทร์ในฤดูสารท ยาวสามคาวุต ยืนถวายงานพัดอยู่ด้วย และมโนรถปูรณีระบุว่า ในคราวที่พระพุทธเจ้าเสด็จลงจากเทวโลก ท้าวสุยามก็ได้ถือพัดวาลวิชนีตามเสด็จอีก
ในปรมัตถโชติการะบุว่า เมื่อนางสิริมาเสียชีวิตแล้วไปเกิดเป็นเทวีของท้าวสุยาม

**อ้างอิง**
หมวดหมู่:เทวดาในศาสนาพุทธ
หมวดหมู่:เทวราช
ท้าวสันดุสิต

ท้าวสันดุสิต เป็นจอมเทพผู้ปกครองสวรรค์ชั้นดุสิตและเทพในชั้นนี้ทั้งหมด ในสวรรค์ชั้นนี้ถือเป็นชั้นที่เปี่ยมไปด้วยปีติ และกามคุณเบาบางกว่าสวรรค์ชั้นอื่น เป็นชั้นที่พระโพธิสัตว์อยู่อาศัยมากที่สุด พระเวสสันดรโพธิสัตว์ทรงได้บังเกิดเป็นท้าวสันตดุสิตผู้ปกครองสวรรค์ชั้นดุสิตนี้ก่อนเทวดาทั่วหมื่นโลกธาตุได้อาราธนาให้เสด็จลงมาเสวยพระชาติสุดท้ายเป็นพระโคตมพุทธเจ้า
หมวดหมู่:เทวดาในศาสนาพุทธ
หมวดหมู่:เทวดาตามความเชื่อของไทย
ท่าอากาศยานนานาชาติโดโมเดโดโว

ท่าอากาศยานนานาชาติโดโมเดโดโว (Международный Аэропорт Москва-Домодедово) ตั้งอยู่ที่ เมืองดามาเดียดดาวา เป็นท่าอากาศยานของ กรุงมอสโก ประเทศรัสเซีย ห่างจากตัวเมืองไปทางใต้ประมาณ 35 กิโลเมตร (22 ไมล์) เปิดให้บริการตั้งแต่ มีนาคม พ.ศ. 2507 เป็นท่าอากาศยานที่มีผู้ใช้บริการมากที่สุด เหนือท่าอากาศยานสำคัญอีกแห่งหนึ่งของกรุงมอสโก คือ เชเรเมเตียโว และยังเป็นท่าอากาศยานหลักของสายการบินเอสเซเว่นแอร์ไลน์, ครัสแอร์, โดโมเดโดโวแอร์ไลน์ และทรานแอโร
ท่าอากาศยานนานาชาติโดโมเดโดโว (Domodedovo International Airport) รหัสท่าอากาศยาน DME เป็นหนึ่งในท่าอากาศยานหลักสามแห่งในกรุงมอสโก สหพันธรัฐรัสเซีย อีกทั้งเป็นท่าอากาศยานเพียงแห่งเดียวในกรุงมอสโกที่บริหารจัดการโดยภาคเอกชน เดิมทีสร้างขึ้นเพื่อรองรับเฉพาะเที่ยวบินภายในสหภาพโซเวียต ภายหลังสหภาพโซเวียตล่มสลาย บริษัทเครืออีสต์ไลน์ (East Line Group) ซึ่งเป็นเครือข่ายธุรกิจด้านโครงสร้างภายในท่าอากาศยานรายใหญ่ของรัสเซีย เข้ามาซื้อกิจการต่อ และเปลี่ยนโดโมเดโดโวให้เป็นท่าอากาศยานนานาชาตินับแต่นั้น โครงสร้างหลักประกอบด้วยอาคารผู้โดยสารเพียงหลังเดียว โดยแบ่งออกเป็นสองฟากสำหรับผู้โดยสารขาเข้าและผู้โดยสารขาออก
เมื่อวันที่ 24 มกราคม พ.ศ. 2554 ได้เกิดเหตุระเบิดท่าอากาศยานนานาชาติโดโมเดโดโว ซึ่งทำให้มีผู้เสียชีวิตอย่างน้อย 35 คน และอีกอย่างน้อย 150 คน ได้รับบาดเจ็บ

**อ้างอิง**
  ท่าอากาศยานนานาชาติโดโมเดโดโว (Photos) 
ดโดโมเดโดโว
หมวดหมู่:ท่าอากาศยานที่ก่อตั้งในปี พ.ศ. 2505
ท่าอากาศยานนานาชาติเชเรเมเตียโว

ท่าอากาศยานนานาชาติเชเรเมเตียโว (รัสเซีย: Международный аэропорт Москва-Шереметьево) ตั้งอยู่ที่กรุงมอสโก ประเทศรัสเซีย เป็นหนึ่งในท่าอากาศสำคัญของกรุงมอสโก โดยมีจำนวนผู้ใช้บริการเป็นรองท่าอากาศยานนานาชาติโดโมเดโดโว และยังเป็นท่าอากาศยานหลักของสายการบินแอโรฟลอต และการที่ท่าอากาศยานแห่งนี้เกิดปัญหาในหลายด้าน ทำให้สายการบินจำนวนมาก ได้ทยอยเปลี่ยนเที่ยวบินจากเชเรเมเตียโวไปยังโดโมเดโดโว จึงได้มีการปรับปรุงท่าอากาศยานแห่งนี้เป็นการใหญ่ เพื่อให้มีบริการที่ได้ระดับมาตรฐานสากล โดยคาดว่าการปรับปรุงทั้งหมดจะแล้วเสร็จในปีพ.ศ. 2551

**อ้างอิง**

**แหล่งข้อมูลอื่น**
  ท่าอากาศยานนานาชาติเชเรเมเตียโว date=2008-04-19 
ช
หมวดหมู่:ท่าอากาศยานที่ก่อตั้งในปี พ.ศ. 2502
เซ็นได

เซ็นได (Sendai-shi) เป็นเมืองหลวงของจังหวัดมิยางิ ประเทศญี่ปุ่น และเป็นเมืองใหญ่สุดในภาคโทโฮกุ มีประชากรอาศัยอยู่ราวหนึ่งล้านคน และเป็นหนึ่งใน 19 นครใหญ่ที่รัฐกำหนด เซ็นไดก่อตั้งขึ้นเมื่อ ค.ศ. 1600 โดยไดเมียวดาเตะ มาซามูเนะ และเป็นที่รู้จักกันดีในฉายา "เมืองแห่งต้นไม้" (杜の都) โดยมีต้นเซลโคว่าราว 60 ต้น บนถนนโจเซ็นจิ (定禅寺通) และถนนอาโอบะ (青葉通)
ในฤดูร้อน มีการจัดเทศกาลทานาบาตะเซ็นได ซึ่งมีขนาดใหญ่ที่สุดในประเทศญี่ปุ่น ในฤดูหนาว ต้นไม้จะได้รับการตกแต่งด้วยแสงสว่างนับพันในงานเทศกาลที่เรียกว่า Pageant of Starlight (光のページェント) เกือบตลอดเดือนธันวาคม 
วันที่ 11 มีนาคม พ.ศ. 2554 เมืองและพื้นที่โดยรอบได้รับความเสียหายอย่างหนักจากเหตุแผ่นดินไหวขนาด 9.0-9.1 โมเมนต์แมกนิจูดนอกชายฝั่ง และคลื่นสึนามิสูง 10 เมตรซึ่งพัดเข้าถล่มเมือง เป็นที่คาดการณ์ว่าจะมีผู้เสียชีวิตนับหลายพันคน แต่เป็นการยากที่จะประมาณการเนื่องจากชัดเจนว่ามีร่างจำนวนมากถูกพัดพาลงไปในมหาสมุทรแปซิฟิก

**เขตการปกครอง**
แผนที่แสดงเขตทั้ง 5 ของเซ็นได
เซ็นไดแบ่งการปกครองออกเป็น 5 เขต ได้แก่- เขตไทฮากุ (Taihaku-ku)- เขตมิยางิโนะ (Miyagino-ku)- เขตวากาบายาชิ (Wakabayashi-ku)- เขตอาโอบะ (Aoba-ku)- เขตอิซูมิ (Izumi-ku)

**อ้างอิง**

**แหล่งข้อมูลอื่น**
 Sendai, Miyagi- Sendai-  เว็บไซต์ทางการ ja-  ข้อมูลการท่องเที่ยวเซ็นได

เซ็นได
เซ็นได
ยามาโต้ พิฆาตยุทธการ

ยามาโต้ พิฆาตยุทธการ (Otoko-tachi no Yamato) เป็น ภาพยนตร์ญี่ปุ่น ที่สร้างมาจากประวัติศาสตร์ของ เรือรบยามาโตะ ใช้เงินในการสร้างมากกว่า 600 ล้านเยน  ผลงานการเขียนนิยายของ จุง เฮ็มมิ และผลงานการกำกับโดย จุงยะ ซาโต ออกฉายในวันที่ 17 ธันวาคม ปี พ.ศ. 2548 ใน ประเทศญี่ปุ่น

**โครงเรื่อง**
หลังจากจมไป 40 ปี เรือยามาโตะ ก็ถูกพบอีกครั้ง ในวันที่ 31 กรกฎาคม ค.ศ. 1985 ก่อนที่จะมีการสำรวจใหม่อีกครั้งในเดือน สิงหาคม ปี ค.ศ. 1999 ต่อมาในวันที่ 6 เมษายน ค.ศ. 2005 ก่อนวันครบรอบ 60 ปี การจมเรือยามาโตะเพียง 1 วัน ก็ได้มีผู้หญิงคนหนึ่งมาหาเรือ เพื่อที่จะไปยังจุดหมายที่เรือยามาโตะอยู่ และคนที่พร้อมจะพาเธอไปก็คือหนึ่งในลูกเรือยามาโตะ และยังเป็นเพื่อนเก่ากับพ่อของเธอเองอีกด้วย

**นักแสดง**
 เค็งอิจิ มัตสึยามะ .....  คัทซึมิ คามิโอะ (อายุ 15 ปี)- ชินโด นากามูระ .....  มาโมรุ อูชิดะ- ทาเกชิ โซริมาจิ .....  โซฮาชิ โมริวากิ- จุนได ยามาดะ .....  มาซาโอะ คารากิ- ยู อาโออิ .....  ทาเอโกะ- คาโยโกะ ชิราอิจิ .....  สุเอะ คามิโอะ- เค็นตะ อูจิโนะ ..... เท็ตสึยะ นิชิ- ฮิโรมิ ซากิโมโตะ .....  ซูมิโอะ ทสึเนะตะ- อัตสึโกะ ทากาฮาตะ ..... ทสึเนะ ทามากิ- ฮิโรยูกิ ฮิรายามะ ..... ทามากิ- ได วาตานาเบะ .....  โทชิโอะ ดาเตะ- เท็ตสึยะ นากาดาอิ .....  คัทซึมิ คามิโอะ (อายุ 75 ปี) - เคียวกะ ซูซูกิ .....  มากิโกะ อูชิดะ- โซซูเกะ อิเกมัตสึ .....  อัตซูชิ- เค็นจิ คาเนโกะ .....  มาชิมูระ- ฮิซาชิ อิกาวะ .....  ประธานในที่ประชุม- เท็ตสึยะ วาตาริ .....  พลเรือโท เซอิชิ อิโตะ- รีวโซ ฮายาชิ .....  พลเรือตรี ริวโนะสุเกะ คูซากะ- จุงอิจิ ฮารูตะ .....  ฮิซาโอะ โคอิเคะ- เรียว ฮาชิซูเมะ .....  โยชิฮารุ โคจิมะ- ฮิโรตาโร ฮนดะ .....  เท็ตสึโซ ฟุรุมุระ- ฮิโรชิ คัตสึโนะ .....  โนบุเอะ โมริชิตะ- อูมิตาโร โนซากิ .....  จิโระ โนมูระ- เอจิ โอกูดะ .....  โคซากุ อะริกะ- เค็นจิ ทากาโอกะ .....  ชิโระ โมกิ- ทากาชิ โมริมิยะ .....  โอโมริ- คาซูชิเงะ นางาชิมะ .....  อุสุบุชิ- โนโบรุ ทากาชิ .....  คาวาซาเอะ- ชิโนบุ เทราจิมะ .....  อะยาโกะ- คิมิโกะ โย .....  ซาโยะ นิชิ

**เกร็ด**
 เรือรบยามาโตะ เป็นเรือรบที่ใหญ่ที่สุดในโลก  จมอยู่ ณ จุดเส้นรุ้งที่ 30.43 องศาเหนือ เส้นแวงที่ 128.04 องศาตะวันออก  เมื่อวันที่ 7 เมษายน ค.ศ. 1945 ห่างจากผิวน้ำประมาณ 325 เมตร มีน้ำหนักระวาง 72,800 ตัน ความสูงวัดจากกระดูกงูถึงยอดเสาได้ 51 เมตร (ประมาณตึก 18 ชั้น) ซึ่งเป็นสัญลักษณ์กองทัพเรือแห่งพระจักรพรรดิญี่ปุ่น

**แหล่งข้อมูลอื่น**
  เวปอย่างเป็นทางการ date=2008-12-16  -  IMDb -  หนังดี -  สยามโซน 
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ที่มีเนื้อหาเกี่ยวกับสงครามแปซิฟิก
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์ที่ออกฉายในปี พ.ศ. 2548
แมกซิส

แมกซิส (Maxis) เป็นบริษัทผลิตวิดีโอเกมจากสหรัฐอเมริกา ปัจจุบันเป็นส่วนหนึ่งของบริษัท อิเลคโทรนิค อาร์ต ก่อตั้งเมื่อ พ.ศ. 2530 (ค.ศ. 1987) ตั้งอยู่ที่ เอเมรีวิลล์ รัฐแคลิฟอร์เนีย สหรัฐอเมริกา เกมคอมพิวเตอร์ที่รู้จักกันดีของบริษัทนี้ก็คือเกมส์ชุด เดอะซิมส์ และ เกมชุดซิมซิตี

**แหล่งข้อมูลอื่น**
  Maxis at MobyGames-  Sim series at MobyGames-  SIMply Divine: The story of Maxis Software date=2011-06-09 ", circa 2000, on GameSpot by Geoff Keighley
หมวดหมู่:บริษัทของสหรัฐ
หมวดหมู่:บริษัทวิดีโอเกม
หมวดหมู่:บริษัทที่ก่อตั้งในปี พ.ศ. 2530
ท่าอากาศยานปุลโคโว

ท่าอากาศยานปุลโคโว (Аэропо́рт Пу́лково) ตั้งอยู่ที่เซนต์ปีเตอส์เบิร์ก ประเทศรัสเซีย ห่างจากตัวเมืองไปทางใต้ประมาณ 16 กิโลเมตร เป็นท่าอากาศยานที่ใหญ่เป็นอันดับ 3 ของรัสเซีย (เป็นรองจากโดโมเดโดโว และเชเรเมเตียโว) เดิมมีชื่อว่าท่าอากาศยานชอสเซนายา และยังเป็นท่าอากาศยานหลักของรอสซิยาแอร์ไลน์

**อ้างอิง**

**แหล่งข้อมูลอื่น**
  ท่าอากาศยานปุลโคโว
ปุลโคโว
หมวดหมู่:สิ่งก่อสร้างในเซนต์ปีเตอส์เบิร์ก
แคว้นลัตซีโย

ลัตซีโย (Lazio, pron) เป็นหนึ่งในยี่สิบแคว้นของประเทศอิตาลี ตั้งอยู่ทางตอนกลางของประเทศ มีอาณาเขตจรดแคว้นตอสคานา แคว้นอุมเบรีย แคว้นมาร์เค แคว้นอาบรุซโซ แคว้นโมลีเซ แคว้นคัมปาเนีย และทะเลติร์เรเนียน แบ่งเขตการปกครองออกเป็น 5 จังหวัด ได้แก่ โฟรซีโนเน (Frosinone), ลาตีนา (Latina), รีเอตี (Rieti), โรม (Roma) และวีแตร์โบ (Viterbo) เมืองหลักของแคว้นคือโรมซึ่งยังเป็นเมืองหลวงและเมืองที่ใหญ่ที่สุดของอิตาลีอีกด้วย
ลัตซีโยเป็นแคว้นที่มีความสำคัญทางประวัติศาสตร์ ศิลปกรรม สถาปัตยกรรม ศาสนา และวัฒนธรรมของอิตาลี ในแคว้นมีสโมสรกีฬาสำคัญสองทีมคือ สโมสรกีฬาลัตซีโยและสโมสรกีฬาโรมา

**อ้างอิง**

ลัตซีโย